Huko Aaspõllu: pensionireform ära ei jää
#000003
Koalitsiooni jaoks on teise pensionisamba vabatahtlikuks muutmisest palju võita. Seda just lühiajaliselt. Seega ei ole tõenäoline, et poliitikud selle ära jätaksid, sõltumata sellest, kui palju eksperdid seda kritiseerivad ja selle puuduseid välja toovad, leiab Huko Aaspõllu Vikerraadio päevakommentaaris.
#000004
Eesti Pank käis sel nädalal välja oma pensionisüsteemi muudatuste mõjuanalüüsi lühikokkuvõtte. Keskpank kritiseeris taas koalitsiooni plaani teise samba vabatahtlikuks muutmise osas ning tõi välja mõningad ohud ja ettepanekud, märkides, et kui koalitsioon tõepoolest tahab reformi läbi viia, siis võiks seda teha aeglasemalt ja ettevaatlikumalt.
#000005
Meie keskpanga majandusteadlased, analüüsinud välja pakutud reformi, ei suuda siiamaani aru saada, miks peaks seda läbi viima. Samal ajal ei ole ka nende analüüs lõpuni läbi viidud. Ka pressikonverentsil rõhutasid panga juhid, et lõplik analüüs valmib novembriks ja siis näidatakse seda ka täismahus.
#000006
Eile avaldatud hinnangutele vastas erakonna Isamaa juht ja pensionireformi peamine algataja Helir-Valdor Seeder, et neid kõiki argumente on ta juba näinud ning süüdistas keskpanka poliitilises sekkumises.
#000007
Miks siis Eesti Pank kiirustas, tulles välja analüüsiga enne selle valmimist?
#000008
Seda tõenäoliselt selle tõttu, et valitsus on pensionisüsteemi reformimisega kiiresti edasi liikumas ja tegelikult ei ole kuigivõrd palju aega jäänud, et niivõrd olulise reformi läbiviimisel kaasa rääkida.
#000009
Nädalavahetusel tegid rahandusministeeriumi ametnikud ületunde. Ületundide tulemusena valmis esmaspäevaks pensionireformi eelnõu. Kuigi eelnõu seletuskiri on veel töös, on suurreformi mustand nüüdseks liikunud koalitsiooni pensionireformi töögrupi kätte. Sellesse kuulub EKRE-st rahandusminister Martin Helme, Keskerakonnast sotsiaalminister Tanel Kiik ja Isamaast välisminister Urmas Reinsalu.
#000010
Koalitsiooni pensionireformi töögrupp peaks valminud eelnõu detailid omavahel läbi vaidlema ja konsensusele jõudma. Seejärel võiks eelnõu jõuda kiirelt valitsuse lauale, mis peaks selle väga kiirelt edastama riigikokku.
#000011
Koalitsioonilepe näeb ette, et reform tuleb veel sellel aastal vastu võtta ja riigikogus kolme lugemise läbimiseks on sellega kiire. Ajaraami pingestab veel rahandusministri nädala lõpuni viibimine Maailmapanga ja Rahvusvahelise Valuutafondi aastakoosolekul Washingtonis.
#000012
Seega, kui Seeder süüdistab keskpanka poliitilises sekkumises, siis Eesti Panga poolt vaadates on praegu viimane aeg, et plaanitavale muudatusele sisendit pakkuda. Keskpank oma analüüsis ütleb, et häid omadusi pensionireformil ei ole. See toob kaasa lühikeses perspektiivis ebastabiilsust ja pikas perspektiivis vaesusriski ning tõenäoliselt maksutõuse, märgib keskpank.
#000013
See on ka laias laastus loogiline. Pensionireformi eestkõnelejad ei ole senini näidanud, kuidas praeguse säästmise vähendamine toob väheneva tööealise elanikkonna tingimustes kaasa suuremaid pensione tulevikus. Kui võtta need faktid eelduseks, siis ei ole võimalik väga paljude muude tulemiteni jõuda.
#000014
Teisalt on selge, et koalitsioon ei plaani kuulata ei Eesti Panka ega ükskõik millist pensionireformi kriitikut. Pensionireform tuleb. Järgmisel aastal on võimalik hakata esitama taotlusi, et ülejärgmisest aastast pensionifondidest saaks hakata raha välja võtma. Ükskõik, mida keegi ütleb.
#000015
Selleks on mõned suurepärased põhjused. Kuigi need on lühiajalised, ei ole need selle tõttu vähem head.
#000016
Esmalt poliitilised põhjused - Isamaa on lubanud pensionireformi läbi viia ja selle tegemine võimaldab järgmistel valimistel öelda: "Tehtud!".
#000017
"Meie pensionifondides on 2021. aastaks viis miljardit eurot."
#000018
Teiseks on pensionireformist lühiajaliselt oodata eelarvesse lisaraha. Meie pensionifondides on 2021. aastaks viis miljardit eurot. Kui ka sellest kümme protsenti välja võetakse ja ära tarbitakse, tähendaks see riigieelarvele märgatavat sissetulekut.
#000019
Teisest küljest maksame praegu riigieelarvest umbes 500 miljonit eurot aastas pensionifondidesse. See on püsiv ja igal aastal kasvav. Kui nüüd inimesed hakkavad teisest sambast väljuma, siis see kulu väheneb.
#000022
Seda raha on võimalik püsivalt kuhugi mujale paigutada. Näiteks pensionitõusu. Seegi on sisuliselt maksukoormuse kasv, kuid täpselt sama nähtamatu tavakodanikele. Samas enne uusi parlamendivalimisi pensione tõsta on kindlasti koalitsioonile meelepärane.
#000023
Lühikeses perspektiivis lähevad selged võidud koalitsioonile. Pikemas perspektiivis läheb asi segasemaks. Eesti Panga ja ka teiste hinnang, et kui midagi drastilist ei juhtu, oleks mõistlik säästa, on õige. Samas praegune koalitsioon ju sisuliselt ei vastuta selle eest, mis toimub 40 aasta pärast. Siis on teised mured ja teised poliitikud.
#000024
Ja on ka vägagi tõenäoline, et meie pensionisüsteemi nüüdne reform ei jää viimaseks. Võimalik, et tulevikus ei ole enam automaatset vanaduspensionit ja praegused noored töötavad kuni tervis üles ütleb. Ja võimalik, et tulevikus tõstame märgatavalt makse mitte noortel, keda on tulevikus vähem kui praegu, vaid nendel, kes on suutnud endale vara koguda.
#000025
Näiteks selgelt võiks tulevikus kaduda kodu aluse maa maksuvabastus. Ja sellega hakkaksid tulevased pensionärid varamaksude kaudu tasuma nende inimeste pensione, kellel säästa ei ole õnnestunud.
#000026
Kokkuvõtvalt, pensionireformi ärajäämist tõenäoliselt oodata ei ole. Sellest on valitsusel lühiajaliselt liialt palju võita. Sõltumata sellest, mida eksperdid tulevikust räägivad. Kuid ega pensionisüsteem ka senisel kujul ei oleks kõiki rikkaks teinud. Ja ei tee selle kaotamine ka kõiki vaeseks. Lihtsalt mõnedel inimestel on tulevikus halvem pensionile minna.
#000027
ERR.ee võtab arvamusartikleid ja lugejakirju vastu aadressil [email protected]. Õigus otsustada artikli või lugejakirja avaldamise üle on toimetusel. Artikli kommentaariumist eemaldatakse autori isikut ründavad ja/või teemavälised, ropud, libainfot sisaldavad jmt kommentaarid.
#000029
Riigikogu kiitis heaks seitsmeeurose pensionitõusu
#000030
Kristjan Järvan: demokraatia vs eksperdid
#000031
Reformiga kaasnev võimalus lahkuda pensionikindlustuse lepingust pahandab kindlustusseltse
#000032
Eesti Pangal valmis pensionireformi mõjuanalüüsi täisversioon
#000033
Kiik: pensionireform on plaanis enne jõule vastu võtta
#000035
Seeder: jääb mulje, et Eesti Pangast on moodustunud uus partei
#000037
Eesti Pank: pensionireform ajab majanduse heitlikuks
#000038
Marju Himma: pensionisamba vundamenti laob praegu käiv arutelu
#000039
Reinsalu võrdles pensionireformi 100 aasta taguse maareformiga
#000040
Neivelt: pensionifondid saadavad inimestele vale signaali
#000041
Tõnis Palts: hüsteeriaga pensionireformi vastu
#000042
Kivirähk: pensionireformijad kahjustavad rahva usaldust riigi vastu
#000043
Rauno Vinni: pensionireform – edulugu, tragöödia, farss või fiasko?
#000044
"Olukorrast riigis": pensionireform annab valitsusele lisaraha
#000045
Aivar Hundimägi: pensionifondid pööratakse näoga kliendi poole
#000046
Harri Tiido: populismist laiemalt ühe prantsuse autori pilgu läbi
#000047
Andra Siibak: laste õigused vajavad andmerikkas maailmas paremat kaitset
#000048
Erkki Kubber: kolme kriisi õppetunnid ühiskonna muutmiseks
#000049
Peeter Kaasik: boikoteerida olümpiamänge või mitte?
#000051
Aet Laigu: mida sina, naisrežissöör, meestest ja oma filmist üldse tead?
#000052
Saksa peatreener: ootan häid võistlusi sujuva korraldusega
#000054
Eesti lumelauakrossi lootus pääseb Euroopa karikasarja
#000057
Euroopa laskemoona defitsiit mõjutab veidi ka Eestit
#000064
Läti valitsus saatis 2023. aasta eelarve parlamenti
#000065
"UV faktor": õpetaja palka on lihtsam tõsta, kui teha koolid eestikeelseks
#000066